**Tárgy:** Javaslat az egyházaknak biztosított támogatás 2019. évi felosztására

**Tisztelt Képviselő-testület!**

Budapest Főváros XX. Kerület Pesterzsébet Önkormányzata Képviselő-testületének az Önkormányzat 2019. évi költségvetéséről szóló 10/2019. (II. 20.) önkormányzati rendelete 2.4. számú melléklete szerint az Önkormányzat az államháztartáson kívülre nyújtott egyéb működési célú támogatások között 2019. évben is 15 millió forintot biztosít egyházi jogi személyek támogatására.

Ezzel lehetőség nyílik arra, hogy a korábbi évekhez hasonló mértékű támogatásban részesítsük az egyházakat. Az egyházak a támogatás összegét működési és/vagy felhalmozási célra fordíthatják.

Az egyes jogi személyek támogatás iránti kérelmei a Közművelődési, Egészségügyi és Szociális Osztályon megtekinthetők.

Kérem a Tisztelt Képviselő-testületet, hogy a határozati javaslatban foglalt táblázat szerint döntsön az egyházaknak biztosított támogatási összeg felosztásáról és fogadja el az egyházak 2019. évi - működési és/vagy felhalmozási célú - támogatására tett javaslatot.

**Határozati javaslat:**

Budapest Főváros XX. kerület Pesterzsébet Önkormányzatának Képviselő-testülete úgy dönt, hogy:

1. 2019. évben a Budapest XX. kerületben működő alábbi egyházi jogi személyeket működési és/vagy felhalmozási célú támogatásban részesíti a következő felosztás szerint:

|  |  |  |  |
| --- | --- | --- | --- |
| Egyházak neve | **2019. évi működési támogatás Ft** | **2019. évi felhalmozási támogatás Ft** | **2019. évi támogatás Ft****(összesen)** |
| Budapest Pesterzsébet Központi Református Egyházközség | 716 000 | 1000 000 | 1 716 000 |
| Budapest Pesterzsébeti Klapka téri Református Egyházközség | 1030 000 | 0 | 1 030 000 |
| Budapesti Zsidó Hitközség Dél-Pesti Körzet | 292 000 | 292 000 | 584 000 |
| Magyarországi Baptista Egyház Pesterzsébeti Baptista Gyülekezete | 1030 000 | 0 | 1 030 000 |
| Budapest Pestszenterzsébet Szabótelepi Jézus Szíve Plébánia | 1430 000 | 0 | 1 430 000 |
| Pesterzsébet Szabótelepi Református Egyházközség | 330 000 | 700 000 | 1 030 000 |
| Pesterzsébeti Evangélikus Egyházközség | 1030 000 | 0 | 1 030 000 |
| Budapest Pesterzsébeti Görögkatolikus Egyházközség | 1216 000 | 500 000 | 1 716 000 |
| Pesterzsébeti Magyarok Nagyasszonya Plébánia | 1000 000 | 716 000 | 1 716 000 |
| Budapest Pestszenterzsébeti Szent Erzsébet Főplébánia | 430 000 | 1000 000 | 1 430 000 |
| Budapest Pestszenterzsébet Kossuthfalvai Szent Lajos Plébánia | 1287 000 | 0 | 1 287 000 |
| Budapest Pestszenterzsébet Kakastói Szent Antal Lelkészség | 1001 000 | 0 | 1 001 000 |
| Összesen | **10 792 000** | **4 208 000** | **15 000 000** |

A 15 millió forint támogatási összeg az Önkormányzat 2019. évi költségvetéséről szóló 10/2019. (II. 20.) önkormányzati rendelete 2.4. számú mellékletének egyházaknak felosztandó soron áll rendelkezésre, mely összeg felosztását a 2019. évi költségvetési rendelet következő módosításakor át kell vezetni.

1. felkéri a Polgármestert a szükséges intézkedések megtételére.

**Határidő:** azonnal, illetve a 2019. évi költségvetésről szóló rendelet módosítás elfogadásának időpontja

**Felelős:** Szabados Ákos polgármester

A határozati javaslat elfogadása *egyszerű szótöbbséget* igényel.

Az előterjesztést tárgyalja: Pénzügyi Bizottság

Az előterjesztést készítette: Schmidtné Buda Andrea KESZO osztályvezető

 dr. Mezősi Tímea KESZO osztályvezető-helyettes

Az előterjesztés egyeztetve: Lehoczki Péterné PSZO osztályvezetővel

Budapest, 2019. március 20.

 **Szabados Ákos**

 polgármester